מסע בין כוכבים: סיפונים תחתונים

מסע בין כוכבים: סיפונים תחתונים (באנגלית: Star Trek: Lower Decks או בקיצור LDS) היא סדרת אנימציה קומית אמריקאית לקהל בוגר, המתרחשת ביקום של זיכיון מסע בין כוכבים. הסדרה משודרת בשירות ההזרמה CBS All Access מאז אוגוסט 2020.

זו הסדרה המצוירת הראשונה בזיכיון מאז "מסע בין כוכבים: סדרת האנימציה" ששודרה בשנות ה-70 של המאה ה-20, והסדרה הראשונה בזיכיון המוגדרת כקומית.

כמו סדרות נוספות בזיכיון במתכונתו הטלוויזיונית מאז שנת 2017, גם "סיפונים תחתונים" משודרת בשרות הסטרימינג פרמאונט+ (לשעבר CBS All Access) של רשת CBS, והיא סדרת האנימציה הראשונה שהופקה עבור השירות. הרשת הזמינה מראש שתי עונות, כשאורך כל פרק עד 30 דקות. יוצר הסדרה הוא מייק מקמהן, אחד הכותבים של סדרת האנימציה "ריק ומורטי" ויוצר סדרת האנימציה "הפכים סולארים".

הסדרה היוותה סנונית ראשונה לסדרות אנימציה נוספות בזיכיון; ביניהן מסע בין כוכבים: פרודיג'י, שפונה לקהל צעיר יותר. קדמו לה שני פרקי אנימציה בעונה השנייה של "Short Treks", שכל אחד מהם היה בעל סגנון אנימציה שונה.

==תקציר העלילה==
"סיפונים תחתונים" מספרת את סיפורם של אנשי הסגל הזוטר על ה"סריטוס" (USS Cerritos שמספרה NCC-75567), "אחת הספינות הכי פחות חשובות של צי הכוכבים". בניגוד לשתי סדרות הזיכיון שקדמו לה מאז הושק הזיכיון מחדש על ידי CBS All Access, שהיו שתיהן סיריאליות, "סיפונים תחתונים" היא סדרה אפיזודית.

הסדרה מתאפיינת בבדיחות רבות מתוך עולם הזיכיון, כמו גם ביצי פסחא רבות המתאפיינות בעיקר באזכורים של דמויות או מקרים שונים מסדרות קודמות בזיכיון וכן בהופעות קמע של דמויות שונות (מרביתן שוליות) שהופיעו בסדרות הזיכיון. בנוסף, מוצגות בסדרה סצינות שונות המחקות בצורה פארודית סצינות מסדרות הטלוויזיה ומסרטי הקולנוע.

==שחקנים ודמויות==

{| class="wikitable"
! שם השחקן/ית !! תמונה !! שם הדמות !! אודות הדמות !! אודות התפקיד || הופעתה הראשונה של הדמות על המסך
|-
| || || || בעברה הייתה קצינה בכירה יותר ושירתה על מספר ספינות חשובות יותר, אך הורדה בדרגה עקב אי ציות חוזר ונשנה לנהלים. כיום אחוזת טינה כלפי הקצונה הגבוהה, טוענת שאינה רוצה להתקדם ואף מחבלת בפועל בקידומה. בפרק הראשון מתברר כי אביה הוא אדמירל בצי הכוכבים, ואמה היא מפקדת ה-יו.אס.אס "סריטוס", קפטן פרימן. || colspan="1" style="background: #ddffdd" align="center" | ראשי || 6 באוגוסט 2020 ("Second Contact")
|-
| ג'ק קווייד || || || סג"ם שאפתן שמעוניין להתקדם ולהפוך בעתיד לקפטן. הולך בדיוק לפי הספר. || colspan="1" style="background: #ddffdd" align="center" | ראשי || 6 באוגוסט 2020 ("Second Contact")
|-
| נואל וולס || || || טנדי היא סג"מית חדשה וצעירה בת לגזע האוריוני, שה"סריטוס" היא הספינה הראשונה שבה היא מוצבת. || colspan="1" style="background: #ddffdd" align="center" | ראשי || 6 באוגוסט 2020 ("Second Contact")
|-
| יוג'ין קורדרו || || סגן משנה סאם ראת'רפרד || ראת'רפרד הוא מהנדס שמערכות הספינה הן תשוקתו המרכזית. || colspan="1" style="background: #ddffdd" align="center" | ראשי || 6 באוגוסט 2020 ("Second Contact")
|-
| פרד טטצ'יורה || || סגן שאקסס || גבר באג'ורני, ראש האבטחה של ה"סריטוס". || colspan="1" style="background: #ddffdd" align="center" | ראשי || 6 באוגוסט 2020 ("Second Contact")
|-
| דון לואיס || || קפטן קרול פרימן. || מפקדת ה"סריטוס". || colspan="1" style="background: #ddffdd" align="center" | ראשי || 6 באוגוסט 2020 ("Second Contact")
|-
| ג'רי אוקונל || || קומנדר ג'ק ראנסום || הקצין הראשון של ה"סריטוס". || colspan="1" style="background: #ddffdd" align="center" | ראשי || 6 באוגוסט 2020 ("Second Contact")
|-
| גיליאן ויגמן || || דוקטור ט'אנה || רופאת הספינה, בת לגזע הקייטיאני. || colspan="1" style="background: #ddffdd" align="center" | ראשי || 6 באוגוסט 2020 ("Second Contact")
|-
| פול שיר || || לוטננט-קומנדר אנדי בילאפס || המהנדס הראשי של ה"סריטוס" ומושא הערצתו של ראת'רפרד. || colspan="1" style="background: lightblue" align="center" | אורח || 6 באוגוסט 2020 ("Second Contact")
|-
| ג'ק מקברייר || || באדג'י || יציר הולודק פסיכוטי ורצחני שנוצר על ידי ראת'רפרד כלומדה למיומנויות בסיסיות שנדרשות לקצין צי הכוכבים, אך יוצא משליטה עם כיבוי מנגנוני ההגנה של ההולודק. || colspan="1" style="background: lightblue" align="center" | אורח || 10 בספטמבר 2020 ("Terminal Provocations")
|-
|}

==עונה ראשונה==
===הפקה===
תמונה ראשונה של גיבורי הסדרה כפי שהוצגה ב[[קומיק-קון, סן דייגו 2019. מימין לשמאל; בוימלר, מארינר, ראת'רפרד, טנדי]]
הסגל הפיקודי של ה-U.S.S. Cerritos כפי הוצגה ב[[קומיק-קון, סן דייגו 2019]]
בשנת 2018 ולאור הצלחת הסדרה "מסע בין כוכבים: דיסקברי", הכריזה CBS כי היא מעוניינת להרחיב את יקום מסע בין כוכבים ולהפוך אותו ליקום טלוויזיוני, בדומה ליקומים הטלוויזיוניים של DC קומיקס ושל מארוול קומיקס. על הפקת הזיכיון מונה אלכס קורצמן כמפיק על, והוכרזו מספר סדרות שיצטרפו ל"דיסקברי".

מלבד "Short Treks" ששודרה בין העונות הראשונה והשנייה של "דיסקברי", שודרה "סיפונים תחתונים" לאחר העונה השנייה של "דיסקברי" והעונה הראשונה של "פיקארד", ולפני העונה השלישית של "דיסקברי" שתחל מיד אחריה.

עבודת האנימציה החלה בסוף פברואר 2019, וקורצמן העריך שייקח כשנה עד שהאנימציה תהיה מוכנה לסדרה, ושהסדרה תשודר ב-2021 או 2022.

במאי אותה שנה הכריז יוצר הסדרה, מייק מקמהן, כי ההקראה הראשונה (הקראת התסריט המלא לאחר שהסתיים על ידי צוות המדובבים בפני צוות ההפקה) יצאה לדרך.

ב-10 ביולי צייץ הסופר דייוויד מאק, שכתב ספרים רבים ביקום של מסע בין כוכבים, שהוא מועסק כיועץ בשתי סדרות האנימציה של מסע בין כוכבים, סיפונים תחתונים והסדרה שתעלה ברשת ניקלודיאון.

ב-7 באוקטובר סיפרו קורצמן והת'ר קאדין בריאיון לאתר TrekCore שהסדרה עתידה להיכנס לשלבי ההפקה עצמה רק אחרי שתסתיים הפקת העונה השלישית של דיסקברי, ולאחר הפקת העונה הראשונה של מסע בין כוכבים: מדור 31. באותו ראיון אישר קורצמן ששתי העונות הראשונות של הסדרה מופקות במקביל.

במאי 2020 עדכן מקמהן כי למרות מגפת הקורונה שהשתוללה בארצות הברית במהלך 2020, הרי שההפקה ממשיכה ועיקר האתגר היה להקליט את קולותיהם של המדובבים מרחוק, אך גם בעיה זו נפתרה.

===שידור===
כרזת הסדרה שהופצה עם ההודעה על תאריך השקתה, יוני 2020
בארצות הברית שודרה העונה בשירות הזרמת המדיה CBS All Access, בה שודרו כל סדרות "מסע בין כוכבים" החל מההשקה הטלוויזיונית המחודשת ב-2017.

ביוני 2020 הוכרז שבקנדה תשודר הסדרה בערוץ "CTV Sci-Fi Channel" (לשעבר "Space") בשפה האנגלית ובערוץ "Z" בשפה הצרפתית ולאחר מכן תוזרם בשירות הזרמת המדיה "Crave", כולם בבעלות תאגיד Bell Media הקנדי, ששידר גם את הסדרות הקודמות בהפקות החדשות של הזיכיון.

באותו החודש הוכרז שהסדרה תשודר מדי שבוע החל מה-6 באוגוסט 2020.

במהלך השבוע שלפני שידור הבכורה של הסדרה מסר מייק מקמהן שהסדרה אמורה הייתה להיות משודרת אחרי עונתה השלישית של "דיסקברי", אך בשל מגפת הקורונה התעכב תהליך הפוסט-פרודקשן של דיסקברי, וצוות ההפקה התבקש לזרז את שידורה של "סיפונים תחתונים". כתוצאה מכך יצאה הסדרה לטלוויזיה עוד בטרם סוכם על מפיץ בינלאומי מחוץ לצפון אמריקה.

בסופו של דבר ההפצה הבינלאומית הייתה באמצעות שירות פריים וידאו, מספר חודשים לאחר סיום שידורי העונה הראשונה.

==עונה שנייה==
===שידור===
העונה השנייה תשודר בארצות הברית בשירות פרמאונט+ שהחליף את השירות CBS All Access לאחר האיחוד מחדש של CBS וויאקום לחברה אחת.

===ליהוק===
במהלך פאנל מעריצים בניו יורק עדכן מקמהן כי מלבד צוות השחקנים הקבועים מהעונה הראשונה, יחזור בעונה השנייה גם ג'ונתן פרייקס, שימשיך לגלם את דמותו של ויליאם רייקר, שהופיע בתפקיד אורח בפרק הסיום של העונה הראשונה, גם בעונה זו. עם זאת, נראה כי מרינה סירטיס, שמגלמת את דיאנה טרוי, אשתו של רייקר והיועצת על סיפון ה"טיטאן" לא תשוב בעונה השנייה.

===הפצה===
ב-5 באפריל, הנחגג על ידי מעריצי הסדרה כ"יום המפגש הראשון", העלתה רשת פראמאונט/CBS טריילר ראשון לעונה השנייה, ובו צוין כי העונה השנייה תשודר החל מ-12 באוגוסט 2021.

===שיווק===
במסגרת שיווק העונה השנייה החליטו קברניטי הזיכיון כי בכנס קומיק-קון, סן דייגו, שנערך באותה השנה במתכונת וירטואלית פעם שנייה ברציפות עקב מגפת הקורונה, יתקיים פאנל עם כוכבי הסדרה, ביניהם טואוני ניוסם, יוג'ין קורדרו, ג'ק קווייד ויוצר הסדרה, מייק מקמהן. בפרסום הרשמי לקראת האירוע דווח כי בעונה השנייה ישתתפו הן ה"סריטוס" והן ה"טיטאן".

==עונה שלישית==
===הפקה===
ההודעה רשמית לגבי חידוש הסדרה לעונה שלישית התפרסמה במקביל לתחילת העונה השנייה, בחודש אפריל 2021.<ref name="S3Order"></ref>

ב-6 ביוני 2021 הודיעה השחקנית טואוני ניוסם בחשבון האינסטגרם שלה כי החלה להקליט את הפסקול לעונתה השלישית של הסדרה.

===כתיבה===
יוצר הסדרה, מייק מקמהן, הודיע שעלילת חצי מהפרקים ידועה עוד לפני הכתיבה בפועל.<ref name="McMahanS1HMSR"></ref> מקמהן הוסיף שבעונה זו יחלו גיבורי הסדרה את צעדיהם הראשונים לקראת קידום בדרגה,<ref name="McMahanS2Premiere"></ref> כשכל אחד מהם מתקדם בדרכו העצמאית לקראת הפיכתן של הדמויות למי שמקמהן תכנן שיהפכו להיות בסופה של הסדרה.<ref name="McMahanS1HMDecider"></ref>

===שידור===
גם עונה זו כוללת 10 פרקים, ושידורה החל ב-23 באוגוסט 2022.

===שיווק===
ב-9 באפריל 2022 הופץ הטיזר טריילר הראשון לעונה, שתעלה בהמשך השנה. בטיזר נשמעים קולותיהן של הדמויות הראשיות, כשהן מתכננות להציל את הקפטן וגונבות לשם כך את ה"סריטוס".

במהלך כנס קומיק-קון, סן דייגו לשנת 2022, הופץ הטריילר המלא הראשון לעונה.

==עונה רביעית==
ב-18 בינואר 2022 פרסם האתר הרשמי של הזיכיון הודעה לפיה הסדרה חודשה לעונה רביעית שתכלול עשרה פרקים. שידוריה של העונה יחלו ב-7 בספטמבר 2023, בשידורם של שני פרקי הפתיחה של העונה.<ref name="S5Premiere"></ref>

==עונה חמישית==
ב-28 במרץ 2023 פרסם האתר הרשמי של הזיכיון הודעה לפיה הסדרה חודשה לעונה חמישית שתכלול עשרה פרקים.

עונה זו תהיה עונתה האחרונה של הסדרה.

==מוזיקה==
בינואר 2020 פורסם שהמלחין ג'ף רוסו ששימש כמלחין עבור "דיסקברי" מעוניין להלחין גם את המוזיקה עבור "סיפונים תחתונים", אך ציין שייתכן שהדבר לא יתאפשר לאור לוח הזמנים הצפוף שלו ומספרן הרב של סדרות "מסע בין כוכבים" שמופקות במקביל. רוסו הציע לפקח על המלחינים של "סיפונים תחתונים" ו"מסע בין כוכבים" בכלל, אם קורצמן יהיה מעוניין בכך.<ref name="RussoJan2020"></ref> ביולי דווח שכריס וסטלייק, שעבד עם מקמהן גם על הסדרה הפכים סולארים, ישמש כמלחין של "סיפונים תחתונים".<ref name="Westlake"></ref>

==כרזות==
לכל אחת מעונותיה של הסדרה עוצבו כרזות שהקבילו לכרזות של הסרט שמספרו כמספר העונה, כך שלעונה הראשונה עוצבו כרזות שהזכירו את הכרזות של הסרט הראשון בזיכיון, לעונה השנייה כרזות שהזכירו את הסרט השני, וכן הלאה.
<gallery widths="150" heights="150" perrow="4">
קובץ:STLD S1.jpg|אחת מכרזות העונה הראשונה,ולצידה כרזת "מסע בין כוכבים: הסרט"
קובץ:STLD S2.jpg|אחת מכרזות העונה השנייה,ולצידה כרזת הסרט "מסע בין כוכבים 2: זעמו של חאן"
קובץ:STLD S3.jpg|אחת מכרזות העונה השלישית,ולצידה כרזת הסרט "מסע בין כוכבים 3: החיפוש אחר ספוק"
קובץ:Movie 4 LD S4.jpg|אחת מכרזות העונה הרביעית,ולצידה כרזת הסרט "מסע בין כוכבים 4: השיבה הביתה"
</gallery>

==פרקים==
====עונה ראשונה====

====עונה שנייה====

====עונה שלישית====

====עונה רביעית====

==פרסים ומועמדויות==

{| class="wikitable sortable" style="width:99%"
|-
! scope="col"| שנה
! scope="col"| פרס
! scope="col"| קטגוריה
! scope="col"| מועמדות
! scope="col"| תוצאה
! scope="col"| מקורות
|-
| rowspan="5" | 2021
| rowspan="3" | סופר פרסי איגוד מבקרי הקולנוע האמריקאי
| סדרת האנימציה הטובה ביותר
| עונה ראשונה
| 
| style="text-align:center" rowspan="3" | <ref></ref>
|-
| שחקן הקול הטוב ביותר בסדרת אנימציה
| ג'ק קווייד
| 
|-
| שחקנית הקול הטוב ביותר בסדרת אנימציה
| טואוני ניוסם
| 
|-
| פרס אמי
| עריכת קול בסדרת קומדיה/דרמה/אנימציה (חצי שעה)
| ג'יימס לוקרו, ג'יימס סינגלטון, ג'ף הלברט, מייקל בריט, אמבר פאנק <small>(עבור הפרק "No Small Parts")</small>
| 
| style="text-align:center" |
|-
|פרס אנני
|המוזיקה הטובה ביותר בסדרת טלוויזיה
|כריס וסטלייק
|
| style="text-align:center" |
|-
| rowspan="3" | 2022
| פרסי הטלוויזיה של איגוד המבקרים ההוליוודים
|סרט או סדרת האנימציה הטובים ביותר בהזרמת מדיה
|עונה שנייה
|
| style="text-align:center" |
|-
| פרס הוגו
| ההצגה הדרמטית הקצרה הטובה ביותר
| הפרק "wej Duj"
| bgcolor="#CD 85 3F" style="text-align:center"	|מקום שלישי
| style="text-align:center" |
|-
|פרס סאטורן
|סדרת האנימציה הטובה ביותר
|עונה שנייה
|
| style="text-align:center" |
|-
|rowspan="2" | 2023
|פרס אנני
|העריכה הטובה ביותר בסדרת טלוויזיה
|הפרק "The Least Dangerous Game"
|
| style="text-align:center" |
|-
| פרסי הטלוויזיה של איגוד המבקרים ההוליוודים
|סרט או סדרת האנימציה הטובים ביותר בהזרמת מדיה
|עונה שלישית
|
| style="text-align:center" |
|-
| rowspan="2" |2024
|פרס בחירת מבקרי הטלוויזיה
|סדרת האנימציה הטובה ביותר
|
|
|<ref></ref>
|-
|פרס סאטורן
|סדרת הטלוויזיה או הספיישל המונפש הטוב ביותר
|מסע בין כוכבים: סיפונים תחתונים
|
|<ref></ref>
|}

==מדיות נוספות==
כריכת החוברת הראשונה בסדרת הקומיקס
בספטמבר 2022 הוציאה לאור חברת IDW את הגיליון הראשון בסדרה מוגבלת שכללה שלוש חוברות קומיקס המבוססות על הסדרה. את החוברות כתב ריאן נורת'.

במסגרת העלילה יוצרים בוימלר, מארינר וטנדי גרסת הולודק מודעת לעצמה של דרקולה (בדומה לפרופסור מוריארטי בדור הבא), ונאלצים להתמודד עם ההשלכות, בעוד צוות הפיקוד הבכיר מתמודד עם מגע שני שאינו מתנהל כצפוי.

==קישורים חיצוניים==

* 

* [https://memory-alpha.fandom.com/wiki/Star_Trek:_Lower_Decks Star Trek: Lower Decks] באתר Memory Alpha (ויקי מסע בין כוכבים)

==הערות שוליים==

*
סיפונים תחתונים
סיפונים תחתונים
קטגוריה:CBS